Document ID: 31990R1786

*****
ΚΑΝΟΝΙΣΜΟΣ (ΕΟΚ) αριθ. 1786/90 ΤΗΣ ΕΠΙΤΡΟΠΗΣ
της 28ης Ιουνίου 1990
για την τροποποίηση του κανονισμού (ΕΟΚ) αριθ. 2123/89 περί καταρτίσεως του πίνακα των αντιπροσωπευτικών αγορών για τον τομέα του χοιρείου κρέατος στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 4 παράγραφος 6,
Εκτιμώντας:
ότι ο πίνακας των αντιπροσωπευτικών αγορών για τον τομέα του χοιρείου κρέατος εντός της Κοινότητας καταρτίστηκε με τον κανονισμό (ΕΟΚ) αριθ. 2123/89 της Επιτροπής (3)·
ότι ορισμένες τροποποιήσεις εμφανίστηκαν ή προβλέφθηκαν για την Ελλάδα, κυρίως μετά την εισαγωγή του συστήματος πληροφόρησης των τιμών αγοράς σ' αυτό το κράτος μέλος· ότι είναι συνεπώς αναγκαίο να τροποποιηθεί το παράρτημα του κανονισμού (ΕΟΚ) αριθ. 2123/89·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο σημείο 6 του παραρτήματος του κανονισμού (ΕΟΚ) αριθ. 2123/89, το σύνολο των κέντρων διαπιστώσεως αντικαθίσταται από το σύνολο των ακόλουθων κέντρων διαπιστώσεως:
«Αλεξανδρούπολη, Σέρρες, Πρέβεζα, Χαλκίδα, Κόρινθος και Ξάνθη. »
Άρθρο 2
Ο παρών κανονισμός αρχίζει να ισχύει την 1η Αυγούστου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1990.

Labels: 2
18
17